burgasdotpro/wikipedia huggingface dataset:
Právny predpis

Právny predpis alebo všeobecne záväzný právny predpis môže byť:
Podrobnejšie o týchto definíciách a ich zdrojoch pozri v článku normatívny právny akt.
Na Slovensku sa všeobecne záväzné právne predpisy (a niektoré ďalšie právne akty) uverejňujú v Zbierke zákonov Slovenskej republiky. Podrobnosti o všeobecne záväzných právnych predpisoch rozoberá najmä zákon č. 400/2015 Z. z. (predtým zákon č. 1/1993 Z. z.), v ktorom je použitá definícia č. 2 (v užšom ponímaní).
Od právnych predpisov je potrebné odlíšiť normatívne zmluvy, ktoré zaväzujú iba jej strany, ďalej individuálne právne akty, teda výsledok aplikácie normatívnych aktov na konkrétny prípad a ktoré zaväzujú len adresátov, napr. rozsudok, správne rozhodnutie a pod. Nakoniec je potrebné od právnych predpisov odlíšiť aj interné normatívne akty (organizačné akty), čo sú inštrukcie v rámci organizácie a nemajú všeobecne záväznú povahu – napr. smernice, štatúty, organizačné poriadky, pracovné poriadky a pod. To sú akty súkromného práva a zaväzujú len členov alebo zamestnancov určitej právnickej osoby, hoci sa ako právne predpisy niekedy nesprávne označujú.
Druhy všeobecne záväzných právnych predpisov na Slovensku.
Podľa definície všeobecne záväzného právneho predpisu uvedenej v knihe Procházka-Káčer 2013 a v zákone č. 400/2015 Z. z. (ale s doplnením o všeobecne záväzné nariadenia), čiže podľa vyššie uvedenej definície č. 2 (v širšom ponímaní), existujú na Slovensku v súčasnosti nasledujúce všeobecne záväzné právne predpisy :
Donedávna existovali okrem toho tieto všeobecne záväzné právne predpisy:
Treba dodať, že v Zbierke zákonov Slovenskej republiky sa neuverejňujú len všeobecne záväzné právne predpisy (s výnimkou všeobecne záväzných nariadení) podľa definície č. 2, ale aj akty medzinárodného práva (najmä medzinárodné zmluvy) a niektoré iné akty (najmä návrhy prijaté v referende a nálezy Ústavného súdu). Tie mimochodom zvyčajne spadajú pod definíciu všeobecne záväzného právneho predpisu č. 1 a/alebo 3.
Platnosť a účinnosť.
Podľa zákona č. 400/2015 Z. z. (predtým podobne podľa zákona č. 1/1993 Z. z.) platí okrem iného:
Bezrozmerná veličina

Bezrozmerná veličina je taká odvodená veličina, ktorej všetky exponenty základných jednotiek v jej rozmerovom vyjadrení majú nulovú hodnotu.
Chemická vlastnosť

Chemické vlastnosti látok sú také vlastnosti, ktoré spôsobujú špecifické (jedinečné a nezameniteľné) chovanie látky v priebehu chemických reakcií. Žiadne dve rôzne látky nemajú celkom zhodné chemické vlastnosti.
Za chemickú vlastnosť možno považovať napr. kyslosť látky, jej rozpustnosť alebo reaktivitu. Chemické vlastnosti látok závisia hlavne na elektrónovej konfigurácii ich atómov, na vzájomných väzbách, štruktúre a energetických zmenách. Počas chemických reakcií sa chemické vlastnosti látky menia.
Michal Šmajda

Michal Šmajda (* 2. november 1920, Krásny Brod† 30. apríl 2017, Bratislava) bol rusínsky spisovateľ, ktorý žil na východnom Slovensku v obci Krásny Brod v okrese Medzilaborce. Medzi jeho najznámejšie diela patria „Звязок ключів“ ("Zväzok kľúčov") ako aj „Тріщать криги“ ("Pukajú ľady"). Venoval sa hlavne etnografickej tvorbe v rusínskom regióne.
V roku 2008 dostal od prezidenta Slovenskej republiky Ivana Gašparoviča štátne vyznamenanie Pribinov kríž tretej triedy za celoživotné dielo.
Alžbetin dvor

Alžbetin dvor môže byť:
Alžbetin Dvor je časť obce Miloslavov, pozri Alžbetin Dvor (Miloslavov)
Tajomstvo

Tajomstvo alebo tajnosť alebo taj môže byť:
Tajomstvo môže byť:
Tajnosť môže byť:
Taj môže byť:
Péter Medgyessy

Péter Medgyessy (* 19. október 1942 Budapešť) je maďarský politik, bývalý premiér.
Od marca 1996 pôsobil ako minister financií, v rokoch 2002-2004 bol maďarským premiérom. Jeho vláda sa predovšetkým pozitívne prejavila v snahe pripojenia Maďarska k EÚ, v spolupráci s krajinami Vyšehradskej skupiny a pragmatickým postojom k otázkam maďarských menšín.
Ľadový hokej na Zimných olympijských hrách 2010

Ľadový hokej na Zimných olympijských hrách 2010 sa uskutočnil v General Motors Place (Rogers Arena), domácom štadióne hokejového klubu NHL Vancouver Canucks a v univerzitnej hokejovej aréne UBC Winter Sports Centre. Ženská aj mužská časť prebiehala paralelne. Kvôli olympijskému turnaju sa prerušila aj NHL, čiže na turnaji hrali najväčšie hviezdy tejto ligy.
Hokejové zápasy sa odohrali na klziskách, ktoré mali štandardné rozmery klzísk NHL (61 x 26 metrov), namiesto rozmerov medzinárodných klzísk (61 x 30 metrov). Táto zmena ušetrila približne 10 miliónov C$ na stavebných úpravách a umožnila ďalším 35 000 divákom zhliadnuť hokejové zápasy o olympijské medaily.
Viktor Orbán

Viktor Orbán (; * 31. máj 1963, Székesfehérvár) je maďarský politik, predseda strany Fidesz. Po víťazstve strany Fidesz v parlamentných voľbách v roku 2010 je premiér Maďarska, rovnaký post zastával aj v rokoch 19982002.
Bol spolupredkladateľom zákona o dvojakom občianstve, ktorý umožňuje Maďarom zo susedných štátov získať maďarské občianstvo bez toho, aby predtým žili v Maďarsku. Tento zákon bol schválený 26. mája 2010 a rozpútal vlnu nevôle v politických kruhoch na Slovensku.
Show No Mercy

Show No Mercy je debutový album americkej thrashmetalovej skupiny Slayer. Producent Brian Slagel so skupinou podpísal zmluvu po vzhliadnutí ich verzie skladby „Phantom of the Opera“, pôvodne od Iron Maiden. Skupina si však toto album musela financovať sama, čiastočne z úspor basgitaristu Toma Arayu, ktorý vtedy pracoval ako respiračný terapeut a od pôžičiek Kerryho otca.
Skriňový nábytok

Skriňový nábytok alebo len skriňa je druh úložného nábytku.
Rozdelenie.
Skriňový nábytok podľa účelu môžeme rozdeliť na:
Všetky tieto druhy skríň pozostávajú z korpusu, uzatvárania korpusu, vnútorného vybavenia korpusu a s podstavovania.
Konštrukcia.
Korpus.
Korpus je základnou časťou skriňového nábytku. Je vyrábaný z rôznych materiálov ako sú vláknité dosky, drevovláknité dosky (DVD), drevotrieskové dosky (DTD), preglejky a z masívu. Korpus skrine uzatvára chrbát. Druh materiálu a spôsob osadenia chrbta má veľký význam pri deformácii korpusu.
U nenáročných výrobkoch je chrbát usadený na tupo a pripevnený klincami, skrutkami alebo sponkami. Častejšie sa chrbát osadzuje do poldrážky alebo drážky.
Uzatváranie korpusov.
Uzatváraním korpusu rozumieme úpravu priečelia proti vnikaniu prachu, pohľadu, poprípade cudzích osôb do skrine.
Dvere na uzatváranie korpusov môžu byť:
Dvere otočné okolo zvislej osi.
Dvere na skriňovom nábytku otočné okolo zvislej osi môžu byť pravé, ľavé poľa toho na ktorom boku dverí je záves. Osadenie dvier vo vzťahu k dnu, stropu a bokom korpusu: môžu byť vložené, naložené a s poldrážkou.
Veľkosť dvier: pri otvorení sa prázdny korpus nesmie prevrátiť t. j. nemá dôjsť k presunu ťažiska korpusu, pred rovinu sokla. Materiál a rozmer dvier rozhoduje o počte a type závesov.
Dvere otočné okolo vodorovnej osi.
Dvere na skriňovom nábytku otočné okolo vodorovnej osi môžu byť sklopné alebo výklopné. Vo vzťahu ku korpusu môžu byť vložené, naložené, s poldrážkou. Dvere sklopné môžu slúžiť aj ako príležitostná pracovná plocha. Sklopné krídlo sa v dôsledku jeho vysokej hmotnosti musí vo vodorovnej rovine zabezpečiť nábytkovými nožnicami, mechanickou alebo pneumatickou brzdou poprípade retiazkou, popruhom. Výklopné dvere sa v otvorenej polohe zabezpečujú kolíkmi alebo mechanickými výstuhami.
Posuvné dvere.
Používajú sa na uzatváranie korpusov tam kde je pre otočné dvere málo priestoru. Ich nevýhodou je že sprístupňujú len časť nárysu skrine. Posuvné dvere môžu byť vložené alebo naložené. Vedenie posuvných dvier môže byť riešené kĺzavo alebo valivo. Najpoužívanejší spôsob vedenia je vo vodiacej drážke. Ťažšie a hrubšie krídla sa vedú v koľajnicovom vedení valivo.
Žalúzie.
Používajú sa na uzatvorenie tam kde je priestor pred skriňou malý a kde je potrebné sprístupniť celý nárys skrine.
Vnútorné vybavenie skrine.
Slúži nám na využitie priestoru skrine tak aby sa predmety do skrine ukladali priehľadne a boli ľahko prístupné. Vybavenie skrine závisí od jej účelu. Patria tu police rošty, tyče, drôtený program a zásuvky.
Podstavovanie nábytku.
Podstavovanie nábytku je spôsob podloženia korpusu, môže byť trojaké: otvorené (nohy), uzavreté (podnož) a predĺžené boky. Ktorý z týchto spôsobov podstavovania je použitý závisí od miesta, použitia, od materiálu a architektonického riešenia výrobku. Poloha samostatných nôh ovplyvňuje deformácie dna. V priestoroch kde sa počíta s častým umývaním podlahy nie je vhodné používať uzavreté podnožia z aglomerátov ale vhodnejšie je použiť napr. kovové nohy.
Podnože vznikli uzavretím priestoru medzi predĺženými bokmi. V súčasnosti sa používajú samostatné podnože ktoré sú vytvorené ako rám.
Miloš Jesenský

Dr. Miloš Jesenský, PhD. (* 23. máj 1971, Čadca) je slovenský spisovateľ a publicista. 
Životopis.
Vyštudoval Univerzitu veterinárneho lekárstva v Košiciach (1995). Po ukončení štúdia pracoval do roku 1999 ako samostatný odborný pracovník Historického oddelenia Východoslovenského múzea v Košiciach, od roku 1998 bol externým ašpirantom Historického ústavu Slovenskej akadémie vied v Bratislave, doktorandské štúdium ukončil obhájením dizertačnej práce pod názvom „Dejiny alchýmie na Slovensku“. V rokoch 200106 pracoval v Žilinskej knižnici ako odborný bibliograf, potom na Odbore informácií a zahraničných vzťahov Žilinského samosprávneho kraja. V súčasnej dobe žije v Krásne nad Kysucou a pôsobí ako riaditeľ Kysuckého múzea v Čadci.
Tvorba.
Dr. Jesenský sa venuje publicistike v oblasti záhad a histórie u nás aj v zahraničí. Jeho spisovateľská činnosť je mimoriadne bohatá. Doteraz (rok 2018) napísal a vydal viac ako 40 titulov. Jeho články sú zverejňované aj na internetových stránkach a v odborných časopisoch. Je členom Spolku slovenských spisovateľov, slovenského PEN Centra a Syndikátu slovenských novinárov. Je držiteľom ocenenia „Krištáľový tiger“ (1998).
Jeff Strasser

Jeff Strasser (* 5. október 1974, Luxemburg) je luxemburský futbalista, ktorý hráva na pozícii obrancu. V súčasnosti je hráčom francúzskeho klubu FC Metz. Taktiež je členom luxemburskej reprezentácie.
V roku 1999 a 2001 ho vyhlásili za najlepšieho mužského športovca krajiny.
Jiří Zmožek

Jiří Zmožek (* 21. február 1943) je český skladateľ populárnej hudby, hudobník, spevák a textár. Jeho syn Marcel je tiež textár, spevák a skladateľ. Z prvého manželstva má dve deti (syna Marcela a dcéru). 
Zložil stovky piesní pre najpopulárnějších českých spevákov a speváčky ako sú: Karel Gott ("To musím zvládnout sám", "Zvonky štěstí"), Hana Zagorová ("Nešlap nelámej", "Biograf láska"), Marie Rottrová ("Ten vůz už jel"), Michal Tučný ("Tam u nebeských bran"), Helena Vondráčková ("Nahrávám"), Věra Špinarová ("Meteor lásky"). Pre seba napísal napr. pieseň "Už mi, lásko, není 20 let".
Zo života.
Po podnikateľskom aj rodinnom krachu v roku 1994 sa upäl k viere v Boha. Od tej doby sa venuje skladaniu kresťanských piesní a duchovnej službe v rôznych kresťanských cirkvách. V posledných rokoch usporiadava duchovne zamerané koncerty hlavne v katolíckej cirkvi.
Slovenská extraliga v ľadovom hokeji 1993/1994

Slovenská extraliga v ľadovom hokeji 1993/94 bola prvou sezónou slovenskej hokejovej extraligy. Majstrom sa stala Dukla Trenčín, ktorá porazila vo finále HC Košice 3:2 na zápasy v sérii hranej na tri víťazné zápasy.Vypadlo družstvo ZTK Zvolen.V nasledujúcej sezóne ho nahradilo družstvo Spartak Dubnica nad Váhom
Play-off.
"*výsledky sú uvádzané ako počet víťazných zápasov v sérii, ktorá sa hrala na 3 víťazné zápasy"
Dollhouse (seriál)

Dollhouse je americký televízny sci-fi seriál vytvorený Jossom Whedonom, ktorý sa dostal do produkcie v apríli 2008. Seriál je vysielaný na americkej televíznej stanici FOX od 13. februára 2009 v piatok o 21:00 EST. 11. novembra bol seriál oficálne zrušený. Posledný diel bude odvysielaný 22. januára 2010. Hrá v ňom Eliza Dushkuová, ktorá spolupracovala s Jossom Whedonom aj na jeho projektoch Buffy, premožiteľka upírov a Angel. 
Obsadenie.
Bábiky sú očividne nazvané podľa kódových slov medzinárodná hláskovacej tabuľky.
Produkcia.
Tvorkyňami seriálu sú Elizabeth Craftová a Sarah Fainová, zatiaľ čo Tim Minear a Steven S. DeKnight slúžia ako konzultívni producenti. Na seriáli pracuje skupina scenáristov ako Tim Minear, Jed Whedon, Maurissa Tancharoenová, Elizabeth Craftová a Sarah Fainová a Joss Whedon. Whedon bude režírovať množstvo jeho vlastných epizód, ako to robil v minulosti. Tim Minear a producent "Buffy" David Solomon budú tiež vo funkcii režiséra. Úvodnú pieseň k seriálu napísali Jonatha Brookeová a Eric Bazilian.
Seriálu "Dollhouse", ktorý je produkovaný spoločnosťami 20th Century Fox Television, Whedonovou Mutant Enemy Inc. a Dushkuovou Boston Diva Productions, bolo udelených 13 epizód záväzne k FOXu s ohláseným licenčným poplatkom v rozmedzí od 1,5 až 2 miliónov dolárov za epizódu. Televízia FOX sa rozhodla zrieknuť sa pilotnej epizódy seriálu a rozhodla sa vytvoriť fond na konštrukciu pripravovaných scén a kultúrnej súvislosti televízneho seriálu. Seriál bol opisovaný ako „domček bábik v životnej veľkosti“ (). 22. júla 2008 Joss Whedon vyhlásil, že prvá epizóda „Echo“ bude vysielaná ako druhá, zatiaľ čo prvou sa stane nová epizóda hovoriac „"nápad vytvoriť novú pilotnú epizódu neprišla od televízie. Bol môj."“
Navýšenie vysielacieho času.
"Dollhouse" spolu so seriálom "Fringe" od J. J. Abramsa, bol v Spojených štátoch vysielaný s polovicou reklamného času, čo seriálu pridalo 6 minút navyše. Bola to súčasť nového podnetu televízie FOX, tzv. „Remote-Free TV“. V druhej sezóne bolo toto zrušené.
Slovenská extraliga v ľadovom hokeji 1994/1995

Slovenská extraliga v ľadovom hokeji 1994/95 bola druhou sezónou slovenskej hokejovej extraligy. Majstrom sa stal tím HC Košice, ktorý porazil vo finále Duklu Trenčín 3:0 na zápasy v sérii hranej na tri víťazné zápasy. Zostúpilo družstvo HK Spišská Nová Ves.V nasledujúcej sezóne ho nahradilo družstvo ŠK Iskra Banská Bystrica.
Play-off.
Pavúk.
"*výsledky sú uvádzané ako počet víťazných zápasov v sérii, ktorá sa hrala na 3. víťazné zápasy"
Majster Slovenska 1994/1995 - HC Košice.
Brankári: Jaromír Dragan, Ján Rímsky, Jozef Škrak
Obrancovia: Matej Bukna, Juraj Horňák, Stanislav Jasečko, Martin Lenďák, Radoslav Michalčin, Daniel Sedlák, Ján Varholík, Slavomír Vorobeľ, Pavol Valko
Útočníci: Vlastimil Plavucha, Ľubomír Rybovič, Pavol Zůbek, Peter Zůbek, Miroslav Ihnačák, René Pucher, Slavomír Ilavský, Richard Šechný, Martin Mižík, Miroslav Pažák, Anton Bartánus, Róbert Pohanka, Peter Bondra, Viliam Knap, Peter Kuzár
Tréneri: Ján Selvek, Vincent Lukáč
Moravčina

Moravčina môže byť:
Ritro Slovak Open 2008

Ritro Slovak Open 2008 je oficiálny názov 10. ročníka medzinárodných majstrovstiev SR tenistiek. Turnaj sa hral v Bratislave na dvorcoch v Sibamac aréne Národného tenisového centra od 27. októbra do 2. novembra 2008 a bol zaradený do série turnajov ITF. Celková dotácia turnaja bola 100 000 USD a víťazka turnaja Ruska Anastasija Pavľučenkovová si odviezla z Bratislavy šek na 14 880 USD a získala 75 bodov do rebríčka WTA Tour. Iba 17-ročná Ruska, nasadená osmička turnajového "pavúka", zdolala vo finále holandskú kvalifikantku Michaëllu Krajicekovú hladko za 59 minút 6:3, 6:1. 
Dvojhra.
Nasadenie.
V zozname sú nasadené hráčky.
Obama

Obama môže byť:
Chocholná

Chocholná môže byť:
Obama (mesto)

Obama () je mesto v Japonsku v prefektúre Fukui.
Má rozlohu 32,85 km² a žije tu 32 185 obyvateľov (2005).
Radoslav Kozlov

Radoslav Kozlov (* 8. február 1983, Michalovce) je slovenský reprezentant v hádzanej. V súčasnosti je hráčom klubu HT Tatran Prešov. Počas svojej kariéry hrával aj za kluby 1. MHK Košice a ŠKP Bratislava. Je vysoký 184 cm. V sezóne 2007/08 v drese Prešov sa v hádzanárskej lige majstrov dostal do 50-ky najlepších strelcov, keď strelil 47 gólov a skončil na delenom 35. mieste.
Nešťastie.
V noci z 13. na 14. mája 2009 utrpel ťažké zranenia po páde z okna alebo strechy bytovky.
STEREO (satelity)

STEREO (z ) je dvojica kozmických observatórií slúžiacich na výskum Slnka. Sú označené písmenami A a B. Sú súčasťou programu NASA Solar Terrestrial Probes program (STP). Sondy sú umiestnené na obežnej dráhe okolo Slnka a cieľom ich dvojročnej misie je študovať slnečné javy, najmä výrony koronálnej hmoty (CME) a pochopiť mechanizmus ich vzniku. 
Sondy odštartovali 26. októbra 2006 s nosnou raketou Delta 7925. Spočiatku sa družice pohybovali po značne výstrednej eliptickej dráhe okolo Zeme a ich apogeum siahalo až po obežnú dráhu Mesiaca. Po navedení na východiskovú dráhu sa dvojica sond oddelila od tretieho stupňa rakety a vzápätí aj od seba navzájom. Pokračovali v postupnom vzďaľovaní sa od Zeme, pričom prebiehali skúšky, kalibrácie a zapínanie ich prístrojov. Riadiace stredisko observatórií sa nachádza v areáli Applied Physics Laboratory (APL).
Družice obiehajú Slnko po veľmi podobnej obežnej dráhe ako Zem, ale jedna približne 45° pred ňou a druhá 45° za ňou. Družica letieca "pred" Zemou je označená ako STEREO-A (z ), družica "za" Zemou ako STEREO-B (z ). Táto dvojica sond predstavuje tretiu misiu NASA zameranú na prieskum Slnka. Predchádzali im misie TRACE a SOHO. Celkový rozpočet misie predstavuje asi 550 milionov USD.
Opis.
Základné teleso oboch sond má tvar kvádra s rozmermi 1,14×1,22×2,03 metra. Každá nesie pár dvojdielnych solárnych panelov s rozpätím 6,5 metra, ktoré im dodávajú na začiatku životnosti 637 W energie. Systémy sond riadi počítač s kapacitou 8 Gbit pre záznam nameraných údajov. Na komunikáciu používa každá z nich jednu smerovú parabolickú anténu a 4 nesmerové antény. Orientáciu sledujú sledovače Slnka, hviezd a inerciálna plošina a zabezpečujú ju silové zotrvačníky. Každá sonda je vybavená tiež 12 hydrazínovými raketovými motorčekmi na korekcie dráhy.
Lignín

Lignín patrí medzi sekundárne metabolity rastlín a predstavuje druhú najčastejšiu organickú zlúčeninu na zemskom povrchu po celulóze. Zahŕňa 25 % rastlinnej biomasy. V najväčšom množstve sa objavuje v bunkových stenách sekundárnych buniek, ktoré tvoria xylémové cievy a tracheidy.
Ligníny, z latinského "lignum" – "drevo". Sú to zložité fenolové heteropolyméry bunkovej steny kovalentne spojené s polysacharidmi a proteínmi. Ukladanie lignínov poskytuje štrukturálnu podporu a pevnosť nadzemným častiam vyšších suchozemských rastlín. Vďaka hydrofóbnym vlastnostiam zabezpečuje lignín v xylémových cievach vodotesnosť. Sú amorfné a opticky inaktívne. Vznikajú polymerizáciou troch alkoholov kyseliny škoricovej, označovaných ako monolignoly: p-kumarylalkohol, koniferylalkohol a sinapylalkohol, z ktorých vznikajú H (hydroxyfenyl), G (guaiacyl) a S (syringyl) podjednotky. Hlavnými väzbami v molekule lignínu sú éterové (-O-) a uhlík-uhlík väzby.
Lignín prejavuje vysoký stupeň štrukturálnej variability, ktorý závisí od rastlinných druhov a pletív, a od typu bunky. Najtypickejšia odchýlka v zložení lignínu je medzi dvomi základnými skupinami semenných rastlín. Lignín nahosemenných rastlín je zložený z G jednotiek s malým obsahom H zložiek. V krytosemenných rastlinách sú ligníny zložené hlavne z G a S zložiek, s malým obsahom H jednotiek.
Lignifikácia bunkovej steny je proces objavujúci sa iba u vyšších rastlín, ktorého hlavná funkcia je mechanicky posilňovať cievny systém rastliny. 
Biosyntézu lignínov možno všeobecne rozdeliť do troch hlavných etáp:
Dark Horse (Nickelback)

Dark Horse je šiesty štúdiový album kanadskej rockovej skupiny Nickelback, ktorý bol vydaný 18. novembra 2008 v Európe, a o deň neskôr celosvetovo. Producentom tohto albumu je okrem samotnej skupiny Nickelback aj Robert John „Mutt“ Lange, ktorý v minulosti pracoval s takými skupinami ako Foreigner, Def Leppard, AC/DC alebo kanadským spevákom Bryanom Adamsom. Nahrávanie albumu začalo v marci v štúdiu Mountain View Studios vo Vancouveri a trvalo okolo 5 mesiacov. Album si odniesol veľký úspech v Kanade a v USA, kde dostal 5x a 2x platinové ocenenie. V dni premiéri albumu sa predalo viac ako 330 000 jeho kópií, vďaka čomu sa stal druhým najlepšie sa predávajúcim albumom, po albume speváčky Beyoncé, ktorej album sa predal v počte 450 000 kópií. V roku 2010 bol album zaradený na #191 časopisom Billboard v rebríčku 200 najlepších albumov desaťročia.
Produkcia.
Tentokrát sa na výrobe albumu nepodieľala len skupina Nickelback a Joe Moi, ale aj legendárny hudobný producent Robert "Mutt" Lange, ktorý spolupracoval s takými hudobníkmi ako AC/DC, Def Leppard alebo Bryan Adams. Piesne, na ktorých sa podieľal boli ocenené 4 cenami Grammy, teda najdôležitejšími cenami v hudobnom priemysle. Mixovaním piesní na albume bol poverený Randy Staub (s ktorým skupina spolupracuje od albumu "Silver Side Up"), ktorý spolupracoval s takými skupinami ako U2 alebo Metallica. Masteringom albumu bol opäť poverený Ted Jenson, ktorý robil mimochodom mastering albumu "Death Magnetic" skupiny Metallica. Asistentom zvukového inžiniera bol Zach Blackstone, ktorý spolupracoval so skupinou Nickelback už pri výrobe albumu "All The Right Reasons", podobne ako Brian Wohlgemuth.
Zoznam skladieb.
Na základe zdrojového materiálu
Zostava.
Nickelback
Výrobná zostava
Ďalšia produkčná zostava
Zoznam častí seriálu Dollhouse

Nasledujúci zoznam je zoznam častí seriálu "Dollhouse", ktorý bude uvedený na americkej televízii FOX 13. februára 2009.
V seriáli "Dollhouse" je hlavná predstaviteľka Echo (Eliza Dushkuová) členkou skupiny ľudí zvaných ako "bábiky". Bábiky majú vymazanú osobnosť, takže môžu byť dotlačené do množstva nových osobností, vrátane pamäte, svalovej pamäte, zručností a jazyka pre rôzne úlohy. Sú potom najímaní na jednotlivé práce, zločiny, priania a na občasné dobré skutky. Bábiky sú na ich misiách monitorované vnútorne (a vzdialene) obsluhovačmi. Medzi úlohami sa im vyčistia mysle do detského stavu a žijú vo futuristickom laboratóriu, skrytom ústave zvanom "Dollhouse" (). Príbeh sa točí okolo Echo, ktorá začína v stave s vymazanou mysľou sa stávať samostatne vedomá.
Okrem postavy, ktorú stvárňuje Dushkuová sa seriál točí aj okolo ľudí, ktorí spravujú "Dollhouse" a ostatných dvoch "bábik": Victora (Enver Gjokaj) a Sierry (Dichen Lachmanová), ktorí sú s Echo priatelia. Hoci sú bábiky zdanlivo dobrovoľníci, operácia je vysoko nelegálna a pod neustálou hrozbou na jednej strane Paula Smitha, odhodlaného federálneho agenta, ktorý počul o povesti, ktorá sa šíri o bábikách a šialenej tuláckej bábiky na strane druhej.
Herečky Eliza Dushkuová a Amy Ackerová spolu aj s tvorcom Jossom Whedonom v minulosti pracovali na seriáloch "Buffy, premožiteľka upírov" a "Anjel", kde Dushkuová hrala Faith a v "Anjelovi" hrala Ackerová Fred.
Cesta I. triedy 70 (Slovensko)

Cesta I. triedy 70 ("I/70") je cesta I. triedy na Slovensku v okrese Dolný Kubín. Spája I/18 a Dolný Kubín. Celková dĺžka I/70 je 17,450 km.
História.
Cesta bola v rokoch 1946 až 1950 klasifikovaná ako cesta II. triedy "II/522" a už v 40. rokoch mala bezprašný povrch. V roku 1950 bola preklasifikovaná na cestu I. triedy.
Priebeh.
Cestná komunikácia I/70 sa začína na križovatke s I/18, odkiaľ pokračuje do Párnice, kde sa nachádzajú križovatky s cestami III/2256, II/583, III/2257, pokračuje do obce Istebné a križovatky s cestami III/2258 a III/2259. V obci Veličná sa I/70 križuje s cestou III/2263, mimo obce sa križuje s III/2260 a vchádza do Dolného Kubína. Tu sa križuje s III/2261, III/2262, III/2246 a končí sa na križovatke s I/59.
Merná vodivosť

Merná vodivosť alebo špecifická vodivosť alebo (najmä pre elektrinu a teplo) konduktivita je veličina charakterizujúca pevnú alebo kvapalnú látku z hľadiska jej schopnosti viesť, a to napríklad:
Peter Vavrák

Peter Vavrák (* 11. máj 1982), je slovenský šachový medzinárodný majster. Najvyššie ELO má dnes (október 2008): 2478.
Je posledným mladým šachistom, ktorého trénoval majster Šefc. Už na európskom šampionáte v Rimavskej Sobote 1992 v kategórii do 10 rokov na seba upozornil 4. miestom. Delil s Pčolom prvé miesto na Opene Prešov 1999, vyhral Open Banská Bystrica 2000. Na tri roky vysokoškolského štúdia získal šachové štipendium do Dallasu, USA. V zámorí vyhral napr. turnaj v Edmontone 2006. Po návrate a skončení štúdií skúšal dráhu šachového profesionála, no potom sa zamestnal. Zvíťazil na Open Galanta 2007, Open Tatry 2007. Na majstrovstvách SR 2007 v Banskej Štiavnici skončil 3. za Movsesianom a Markošom, v roku 2008 vo Zvolene sa stal majstrom Slovenska, za čo získal reprezentačnú nomináciu na olympiádu do Drážďan. Ako náhradník uhral solídnych 6/9. Na turnaji Pula 2008 skončil 2. a zároveň si uhral prvú normu veľmajstra.
Koeficient tepelnej vodivosti

Koeficient tepelnej vodivosti (iné názvy: merná tepelná vodivosť, špecifická tepelná vodivosť, súčiniteľ tepelnej vodivosti, tepelná konduktivita, tepelná vodivosť; pozor na zámenu s veličinou súčiniteľ teplotnej vodivosti, merná teplotná vodivosť a pod.) je množstvo tepla, ktoré musí za jednotku času prejsť telesom, aby na jednotku dĺžky bol jednotkový teplotný spád (teplotný gradient, teda podiel rozdielu teplôt na koncoch tyče a dĺžky tyče). Pritom sa predpokladá, že teplo sa šíri len v jednom smere.
Inými slovami: Súčiniteľ teplotnej vodivosti je výkon (tzn. teplo za jednotku času), ktorý prejde každým štvorcovým metrom dosky hrubej 1 meter, ktorej jedna strana má teplotu o "1" Kelvin vyššiu ako druhá.
Výpočet.
Množstvo tepla formula_3, ktoré prejde za čas formula_4 plochou formula_5 do hĺbky formula_6 sa určí zo vzťahu
kde formula_1 je súčiniteľ tepelnej vodivosti a formula_9 je rozdiel teplôt vo vzdialenosti formula_6.
Súčiniteľ tepelnej vodivosti je materiálová konštanta, ktorá sa zisťuje experimentálne.
Vlastnosti.
Tepelná vodivosť spoločne s tepelnou kapacitou tiež ovplyvňuje subjektívne vnímanie teploty telies pri dotyku. Napr. ak sa dotýkame dvoch chladných predmetov s rovnakou teplotou, z ktorých jeden je kov a druhý je drevený, zdá sa nám drevený predmet teplejší, pretože jeho povrch sa zahrieva telesným teplom ľahšie, zatiaľ čo kovový predmet teplo ľahšie odvádza ďaleko od povrchu. 
Tepelná vodivosť je mierne závislá na teplote. Pri kovoch s rastúcou teplotou klesá, pri polovodičoch naopak s teplotou rastie.
Hodnoty tepelnej vodivosti.
Tepelná vodivosť kvapalín a plynov sa udáva v pokoji (čiže nedochádza k prenosu tepla prúdením).
Tabuľka udáva hodnoty súčiniteľa tepelnej vodivosti vybraných materiálov pri teplote "25 °C".
Pre porovnanie sú uvedené hodnoty tepelnej vodivosti vybraných materiálov pri teplote "20 °C".
Ivan Dejmal

Ivan Dejmal (* 17. október 1946, Ústí nad Labem – † 6. február 2008, Praha) bol český politik a environmentálny odborník.
Roku 1976 sa zúčastnil prípravy Charty 77 a bol vedúcim jej ekologickej komisie. V novembri 1989 viedol ekologickú sekciu programovej komisie Občianskeho fóra. Od februára 1991 do júla 1992 bol ministrom životného prostredia Českej republiky. V rokoch 1994 až 1995 bol riaditeľom Českého ústavu ochrany přírody. Od roku 1995 pracoval ako privátny projektant pre územné plánovanie a krajinotvorbu.
Súčiniteľ teplotnej vodivosti

Súčiniteľ teplotnej vodivosti (iné názvy: merná teplotná vodivosť, špecifická teplotná vodivosť, koeficient teplotnej vodivosti, teplotná/tepelná vodivosť, tepelná/teplotná difuzivita, súčiniteľ tepelnej vodivosti; pozor na zámenu s veličinou koeficient tepelnej vodivosti, merná tepelná vodivosť a pod.) je veličina ukazujúca, ako sa v látke vyrovnávajú teplotné rozdiely. Je definovaná ako:
kde:
Zoznam kresťanských rozhlasových staníc a internetových rádií

Toto je zoznam kresťanských rádií.
Fermata

Fermata (do roku 1991 písané ako Fermáta) je slovenská jazz rocková skupina, ktorá vznikla v roku 1973 a funguje dodnes. Počas svojej existencie prešla početnými personálnymi zmenami a niekoľkými tvorivými prestávkami. Vydala dosiaľ 11 štúdiových a 1 koncertný album. 
Napriek tomu, že je to inštrumentálna skupina, niekoľko skladieb z jej repertoára je spievaných. Ako speváci sa v nich predstavili Miroslav Žbirka, Peter Vašek, František Griglák, Juraj Bartovič, Pavol Horváth, Pavol Hammel a John T. Dale.
Zostava.
Súčasní členovia:
Bývalí členovia:
Diskografia.
LP.
Pôvodné:
Exportné:
Koncertné:
Vôľa (vlastnosť)

Vôľa je schopnosť človeka vykonávať chcenú, zamýšľanú a naplánovanú činnosť, tzv.
vôľovú činnosť. Vôľa je schopnosť kontrolovať impulzy a slobodne vyberať také,
ktorými človek vládne. Vôľa je vnútorná sila ľudskej osobnosti, ktorá umožňuje vedome riadiť vlastné správanie k hodnotovým cieľom a aj určovať alebo ovplyvňovať konanie druhých. Historické výchovné systémy stavali rozvoj vôle na popredné miesto medzi cieľmi výchovy mladého pokolenia. Aj stredovek kládol
kultúru vôle a citu ďaleko pred nadobúdanie znalostí.
Vôľa smeruje vo všetkých svojich prejavoch k nejakej uznanej hodnote.
Slabá vôľa je charakterová črta vštepená nesprávnou vychovou a odstrániteľná cieľavedomým nácvikom.
Filozofické názory.
Podľa Aristotela je vôľa ("bulésis") rozumové snaženie, žiadajúci rozum, premýšľajúca žiadostivosť.
Schopenhauer tvrdil, že vôľa je slepá, iracionálna a bezcieľna podstata sveta, analogon kantovskej veci osebe. Prejavuje sa (objektivuje sa) v podobe sveta, materiálnych predmetov. V pomere k telu je vôľa jeho zvnútornením. Vôľa je chcenie prejavujúce sa vo svete. Vôľa spočíva vo všetkých veciach a prejavuje sa v rozličných podobách (prírodné sily).
Občianske fórum

Občianske fórum (OF; po česky "Občanské fórum") bolo české politické hnutie, ktoré vzniklo 19. novembra 1989 dva dni po začiatku tzv. „Nežnej revolúcie“ v Prahe ako široká platforma občianskych aktivít. OF odmietalo totalitný komunistický režim a v Česku zohralo porovnateľnú úlohu ako hnutie Verejnosť proti násiliu (VPN) na Slovensku.Na Slovensku ako jediné bolo OF v Košiciach.
OF združovalo nekomunistických umelcov, hercov, študentov a verejne známe tváre, neformálne na čele OF bol známy disident Václav Havel, v októbri 1990 bol za predsedu zvolený Václav Klaus. Denne organizovalo mohutné demonštrácie v Prahe a v ostatných českých mestách. Na manifestácii 25. novembra 1989 v Prahe na Letnej sa zúčastnilo okolo 750 000 ľudí. V ten istý deň Občianske fórum a Verejnosť proti násiliu zverejnili svoj program, v ktorom žiadali slobodu tlače, svedomia, podnikania, zrušenie vedúcej úlohy KSČ a vytvorenie skutočnej demokratickej federácie.
Vyvlastnenie

Vyvlastnenie (vyvlastňovanie) alebo expropriácia je v práve odňatie (prípadne aj len obmedzenie) vlastníctva hnuteľnej alebo nehnuteľnej veci štátom na podklade zákona a za náhradu, spravidla vo verejnom záujme. 
V bežnej reči sa za vyvlastnenie považuje aj konfiškácia, čiže odňatie vlastníctva bez náhrady. Vyvlastnenie alebo konfiškácia súkromných podnikov či výrobných prostriedkov sa zvykne označovať aj ako znárodnenie.
Vyvlastnenie je nástroj, ktorý používajú mestá, alebo štáty pri príprave verejnoprospešných projektov (komunikácie, infraštruktúra, verejné stavby), aby zlomili lokálny monopol individuálnych vlastníkov, ktorí by špekulatívnym konaním mohli takéto projekty blokovať alebo sa obohacovať na úkor verejných zdrojov.
Vyvlastnenie na Slovensku.
Ústava SR spomína vyvlastňovanie v čl. 20 (4): „Vyvlastnenie alebo nútené obmedzenie vlastníckeho práva je možné iba v nevyhnutnej miere a vo verejnom záujme, a to na základe zákona a za primeranú náhradu.“
Podrobnosti pre vyvlastňovanie pozemkov a stavieb ustanovuje Stavebný zákon v paragrafoch 108 až 116.
Štokholmský dohovor o perzistentných organických látkach

Štokholmský dohovor o perzistentných organických látkach je právne záväzné medzinárodný dohovor s cieľom eliminovať vybrané perzistentné organické chemické látky. 
Dohovor bol podpísaný 23. mája 2001 vo švédskom Štokholme pod patronátom UNEP. 
K 11. máju 2007 dohovor ratifikovalo 146 krajín sveta.
Regulované látky.
Dohovor zahrnuje týchto 12 látok a ich skupín: 
V máji 2009 bol dohovor rozšírený aj na tieto látky: 
V apríli 2011 pribudla na zoznam 22. látka:
V máji 2013 zatial posledná 23. látka:
Preverované látky.
V súčasnosti sú preverované ďalšie látky, ktoré pre nebezpečné vlastnosti môžu byť zaradené na zoznam dohovoru. Ide o napríklad o chlórované parafíny s krátkym reťazcom.
Françoise Demulderová

Françoise Demulderová (* 9. jún 1947, Paríž, Francúzsko – † 3. september 2008, Levallois-Perret) bola francúzska vojnová fotografka, ktorá v roku 1976 ako prvá žena zvíťazila v prestížnej súťaži World Press Photo. Víťaznou fotografiou bola čierno-biela snímka Palestínčanky dvíhajúcej ruky k zamaskovanému ozbrojenému mužovi v Bejrúte. 
Demulderová a Catherine Leroy začali svoju kariéru vo vietnamskej vojne a spolu s Christine Spengler sa presadili v profesii, v ktorej v tom období dominovali predovšetkým muži. Stali sa hviezdami troch parížskyxh agentúr – "Sygma", "Gamma" a "Sipa", ktoré v 70. a 80. rokoch 20. storočia spravili z Paríža centrum svetovej fotožurnalistiky. V druhej polovici 20. storočia Demulder prinášala fotografie zo všetkých väčších vojnových konfliktov pre periodiká ako "Time", "Stern", "Paris Match" alebo "Newsweek". Rovnako ako na juhovýchode Ázie a na Blízkom východe, pokrývala udalosti na Kube, v Pakistane a Etiópii. Hoci vyhlásila, že neznáša vojnu, cítila sa „nútená k dokumentovaniu toho, že sú to vždy chudobní, ktorí trpia, kým mocní sa stávajú bohatšími a bohatšími“.
Francúzska ministerka kultúry Christine Albanel ju po smrti nazvala „pozoruhodnou ženou, umelkyňou a svedkyňou našich čias“.
Monica Niculescová

Monica Niculescová (; * 25. september 1987, Slatina, Rumunsko) je súčasná rumunská profesionálna tenistka.
Rozmarija

Rozmarija môže byť:
Joss Whedon

Joseph Hill „Joss“ Whedon [ˈwiːdən] (* 23. jún 1964, New York, New York, USA) je americký scenárista, režisér, najviac známy ako tvorca a scenárista filmov a televíznych programov, ktoré ovplyvnili populárnu kultúru a stali sa kultovými, ako "Buffy, premožiteľka upírov", "Agenti S.H.I.E.L.D.", "Dollhouse", "Firefly", "Toy Story", ' či '.
Obdržal nomináciu na Oscara v kategórií najlepší pôvodný scenár, ako aj nominácie na Emmy. Je držiteľom ceny Saturn i literárnej ceny Hugo. Je autorom komiksov Marvel.
Od roku 2020 čelí obvineniam z násilného zaobchádzania na pracovisku, ktoré voči nemu vzniesli viacerí herci a herečky. Obvinenia popiera, kvôli vyšetrovaniu s ním však ukončili spoluprácu Warner a HBO.
Elizabeth Craftová a Sarah Fainová

Elizabeth Craftová a Sarah Fainová sú americké televízne scenáristky a producentky, ktoré pracujú väčšinou spolu ako partnerky. Napísali spolu tiež sci-fi román pre mladých.
"Angel".
Craftová a Fainová sa pripojili k Mutant Enemy Productions v roku 2002, počas štvrtej série televízne seriálu od Jossa Whedona "Angel". Napísali 8 epizód 4. a 5. série a zaujali miesto aj ako výkonné strihačky príbehu počas piatej a poslednej série.
"The Shield".
Potom čo "Angel" bol v roku 2004 zosadený z vysielania, Craftová a Fainová sa pridali k tímu výrobcov seriálu "The Shield" ako spoluproducentky štvrtej série seriálu. Nakoniec sa stali producentkami piatej série a dohliadali na producentov počas šiestej série, kedy aj občas napísali scenár k epizódam.
"Women's Murder Club".
V roku 2007 Craftová a Fainová vytvorili seriál "Women's Murder Club", policajnú procesnú drámu produkovanú 20th Century Fox Television, ktorá sa vysielala na ABC. Show mala premiéru 12. októbra 2007 a partnerky boli v nej ako výkonné producentky. Po vyprodukovaní prvých desiatich epizód bol seriál prerušení kvôli štrajku scenáristov WGA a Craftová a Fainová boli následne z projektu vypustené. Preto nie sú zahrnuté do posledných troch epizód "Women's Murder Club".
"Dollhouse".
V roku 2008 Craftová a Fainová sa vrátili k práci s Jossom Whedonom na jeho pripravovanom seriáli "Dollhouse" ako scenáristky. Televízia FOX si objednala 13 epizód tohto seriálu, ktorý je produkovaný 20th Century Fox Television a premiéru bude mať 13. februára 2009.
Tautológia (rétorika)

Tautológia je v rétorike opakovanie toho istého výrazu s úmyslom sugestívnejšie poukázať na niečo.
Dilógia.
Dilógia je druh tautológie, v ktorej sa opakuje to isté slovo v rovnakom gramatickom tvare, napríklad: O"sud je osud. Múdry aj múdry ostane. Istota je istota."
Fran Kranz

Fran Kranz (narodený 13. júla 1983, Los Angeles, USA) je americký herec. Momentálne účinkuje v televíznej komediálnej show "Welcome to the Captain". Kranz bol promovaný na Yale University, kde sa na jeseň 2002 zapísal do Historiek a tragédií Shakespearea a momentálne žije v Los Angeles. V pripravovanom seriáli "Dollhouse" od režiséra a tvorcu Jossa Whedona si zahrá rolu Tophera Brinka.
Epanados

Epanados je štylistická figúra, ktorá používa opakovanie vety alebo jej časti v obrátenom poriadku. Prvým slovom druhej vety je posledné slovo predchádzajúcej, napríklad "„Ďakujem vám všetkým, všetkým vám ďakujem.“"
Polyptoton

Polyptoton je štylistická figúra, opakovanie toho istého slova v inej gramatickej forme. Ide o nadviazanie na predchádzajúci text. Napríklad "„Človek, človeku vlkom.“"
Antimetabola

Antimetabola je štylistická figúra, opakovanie protikladných pojmov v dvoch rovnakých konštrukciách v obrátenom slovoslede. Napríklad: "„Nežijeme preto, aby sme jedli, ale jeme preto, aby sme žili.“"
Zuzana Kučová

Zuzana Kučová (* 26. jún 1982, Bratislava, Slovensko) je bývalá slovenská profesionálna tenistka. Vyhrala 6 turnajov ITF kategórie v dvojhre a 4 turnaje vo štvorhre.
Symploka

Symploka je štylistická figúra, spojenie viacerých opakovacích figúr v jednej vete alebo súvetí. Je to kombinácia anafory a epifory. Názov symploka je odvodený z gréckeho slova, ktoré znamená "premiešajúci sa".
Rin’

Rin' je Japonská populárna hudobná skupina, ktorá kombinuje v svojej hudbe tradičný japonský štýl s popom a rockom. Ide o ženské trio absolventiek Tokijskej národnej univerzity estetického umenia a hudby (東京藝術大学, Tōkyō Geijutsu Daigaku, v skratke 芸大, GeiDai), kde graduovali roku 2003. V decembri toho istého roku mali svoj prvý debut v Tokijské štvrti Meguro a v máji nasledujúceho roku vyšiel ich prvý singel „Sakitama“, vydaný spoločnosťou Avex Trax.
Názov skupiny vychádza z anglického slova ring (kruh), japonského slova Wa (和 znamenajúci "kruh" tak aj "japonský štýl") a z nádeje tria vytvoriť kruh, kolobeh hudby.
Gradácia (literatúra)

Gradácia je v literatúre (aj v rétorike) usporiadanie jazykových výrazov s úmyslom zvýrazniť alebo dramatizovať. Je výrazným jazykovým fenoménom ako silný dramatizujúci prostriedok s priamym dosahom na sugestívnosť a emfatickosť rečníckeho prejavu. Takúto úlohu môže plniť najmä klimax, antiklimax, zreťazenie a paralipsa. 
Klimax.
Stupňovanie zosilňovaním. V rečníckom prejave možno stupňovať slová, vety i celé motívy.
Antiklimax.
Stupňovanie zoslabovaním.
alebo ...
Zreťazenie.
Súčet argumentov. Dôležitým predpokladom sugestívneho, resp. emfatického efektu zreťazenia je symbióza so zvukovými prostriedkami a využívanie psychologickej pauzy.
Paralipsa.
Veta, v ktorej sa naoko predstiera, že niečo z vety vypúšťa ako takmer bezvýznamné, pričom však zámerne sleduje opak.
GP2X Wiz

GP2X Wiz je open-source, na Linuxe postavená prenosná herná konzola a multimediálny prehrávač vytvorený firmou GamePark Holdings z Južnej Kórei. Je nasledovníkom GP2X, prvého handheldu od GamePark Holdings.
Pauza (rétorika)

Pauza je v rétorike (jazykovede) prestávka v reči. Ide najmä o umeleckú pauzu. Sugestívnemu využívaniu pauzy napomáha najmä sustencia, návestie, dubitácia a rečnícka otázka.
Sustencia.
Je prerušenie výpovede s cieľom dosiahnuť po prerušení opačný význam. 
Návestie.
Zámerne konštruovaná replika na vzbudenie zvýšenej pozornosti poslucháčov.
Dubitácia.
Dramatizujúca otázka a funkčná hra predstierajúca pochybnosť a akoby nerozhodnosť rečníka. Cieľom je zvýšiť pozornosť poslucháčov a vzbudiť ich záujem o danú vec.
Exklamácia

Exklamácia môže byť:
Horniaky

Horniaky môžu byť:
Tautológia

Tautológia môže byť:
Pauza

Pauza môže byť:
Bánovčanka (dychová hudba)

Bánovčanka je slovenský mládežnícky dychový orchester.
História vzniku orchestra.
Bánovčanka vznikla v roku 1995, keď členovia dychovky Kesanka sa v kapele rozhodli hudobne vychovávať mládež ako pokračovateľov tradície dychovej hudby. Vedenie ZUŠ v Nových Zámkoch počas pôsobenia riaditeľky Hildegardy Palackovej sa rozhodlo a schválilo o vytvorení pobočky ZUŠ v obci Bánov.
Učiteľom sa stal člen dychovej hudby Kesanka Štefan Petráš. Ďalšími učiteľmi sa stali Jozef Kozár a Dušan Palacka, títo však už vyučovali externe. V pobočke pedagogicky spolupracovali aj ďalší hudobníci z Kesanky – Miroslav Jenei a Igor Brezík.
V roku 2000 na poste vedúceho Jozef Kozár vystriedal Štefana Petráša.
Vystúpenia a úspechy.
V roku 1998 vystúpila Bánovčanka v televízii v relácii "Kamera M". V roku 2000 získal orchester strieborné miesto v Celoštátnej súťaži detských a mládežníckych dychoviek v meste Svit. V roku 2001 orchester vystúpil v maďarskej obci Törökbálint na Medzinárodnom festivale dychových hudieb.
Elasticita dopytu

Elasticita dopytu alebo pružnosť dopytu je elasticita premennej dopyt vo vzťahu k premennej (nejaký) faktor dopytu, teda citlivosť reakcie dopytu na zmenu nejakého faktoru ovplyvňujúceho veľkosť dopytu (napr. cena daného statku, príjem spotrebiteľa, cena iného statku, očakávaný cenový vývoj, počet spotrebiteľov, preferencie spotrebiteľov a podobne).
Nasleduje niekoľko príkladov:
Eva Repková

Eva Repková (* 16. január 1975, Stará Ľubovňa) je slovenská šachová veľmajsterka (WGM) a zároveň medzinárodný majster (IM mužov). Na šampionáte ČSFR žien 1990 bola druhá, 1991 prvá. Na majstrovstvách sveta junioriek do 18 r. v Bratislave 1993 druhá, o dva roky v Halle 3.-6. do 20 r. Na ženských olympiádach ešte stihla reprezentovať ČSFR v Manile 1992, v období 1994-1996 reprezentovala Slovensko. Koncom r. 1996 sa vydala za libanonského šachistu a podnikateľa a v r. 1997 s ním odišla do jeho vlasti. Po rozpade manželstva sa začiatkom milénia vrátila na Slovensko so synom Christopherom a stala sa znova oporou našej ženskej reprezentácie na olympiádach od r. 2004 podnes. Opäť sa vydala za šachistu z cudziny, majstra FIDE Erica Petersona z USA. Ten sa presťahoval na Slovensko, posilnil východoslovenský šach (s manželkou hrajú za Kežmarok) a podniká so švagrom Mariánom Repkom. Syn Christopher Repka sa už prepracoval do slovenskej seniorskej reprezentácie.
Eva Repková vyhrala napr. chorvátske turnaje: Rijeka 2003, Punat 2003, Malinska 2005. V roku 2004 dosiahla rating 2411, v septembri 2010 mala svoj vôbec najvyšší: 2447, čím sa prepracovala do svetovej ženskej päťdesiatky. Reprezentovala Česko-Slovensko a Slovensko aj na ME družstiev žien a na Mitrope.
Cenová elasticita dopytu

Cenová elasticita dopytu alebo cenová pružnosť dopytu je elasticita dopytu, pri ktorej je faktorom dopytu cena. Meria sa pomocou koeficientu cenovej elasticity (pružnosti) dopytu, čo je vzájomný pomer (alebo absolútna hodnota vzájomného pomeru) relatívnej (čiže percentuálnej) infinitezimálnej/neobmedzenej zmeny dopytovaného množstva a relatívnej infinitezimálnej zmeny ceny statku. 
Pri väčšine tovarov je cenová elasticita dopytu záporná, pretože s rastúcou cenou klesá dopyt a naopak. Pre analytické účely sa preto vo vyššie uvedenej definícii používa absolútna hodnota, aby sa dosiahol ako výsledok kladné číslo. 
Štandardný vzorec.
Koeficient cenovej elasticity dopytu je podľa vyššie uvedenej definície (P je cena, Q je množstvo):
formula_1
Zjednodušenie pre diskrétne veličiny.
Percentuálnu zmenu množstva je možné zapísať 
formula_2
kde formula_3 vyjadruje pôvodne skúmané množstvo a formula_4 vyjadruje objem množstva po zmene ceny. 
Podobne sa odvodí percentuálna zmena ceny
formula_5
Koeficient cenovej elasticity dopytu sa označuje formula_6 a je to pomer už uvedených percentuálnych zmien. Úpravami dospejeme na tvar
formula_7
Druhy podľa veľkosti.
Cenovú elasticitu dopytu rozlišujeme aj podľa veľkosti koeficientu. Tieto vlastnosti sú zhrnuté v nasledovnej tabuľke, kde pod formula_6 sa chápe už absolútna hodnota koeficientu:
Príklad.
Firma X vyrába ekologické produkty z recyklovaných materiálov. Dopyt po jej produktoch opisuje funkcia formula_9. Vypočítajte cenovú elasticitu dopytu pre formula_10
Údaje dosadíme do rovnice pre cenovú elasticitu dopytu v diferenciálnom tvare:
formula_11
Koeficient elasticity je menší ako 1, teda hovoríme o málo elastickom dopyte.
Príjmová elasticita dopytu

Príjmová elasticita dopytu (iné názvy: dôchodková elasticita dopytu, príjmová/dôchodková pružnosť dopytu) je elasticita dopytu, pri ktorej je faktorom dopytu príjem spotrebiteľa. Meria sa pomocou koeficientu príjmovej elasticity dopytu, čo je vzájomný pomer relatívnej (čiže percentuálnej) infinitezimálnej zmeny dopytovaného množstva a relatívnej infinitezimálnej zmeny príjmu spotrebiteľa. Príjmová elasticita alebo dôchodková elasticita teda už nevyjadruje vzťah zmeny ceny tovaru a objemu dopytu, ale vzťah zmeny príjmu spotrebiteľa a objemu dopytu. 
Rovnica má potom podobu
formula_1
alebo zjednodušene pre diskrétne hodnoty:
formula_2
Z hodnoty koeficientu príjmovej elasticity je možné odvodiť nasledovné skutočnosti:
Krížová elasticita dopytu

Krížová elasticita dopytu alebo krížová pružnosť dopytu je elasticita dopytu, pri ktorej je faktorom dopytu cena iného statku. Meria sa pomocou koeficientu krížovej elasticity dopytu, čo je vzájomný pomer relatívnej (čiže percentuálnej) infinitezimálnej zmeny dopytovaného množstva statku a relatívnej infinitezimálnej zmeny ceny iného statku. 
Krížová elasticita teda vyjadruje reakciu dopytu po tovare X, pri zmene ceny iného tovaru Y. Je zrejmé, že ak vzrastie cena tovaru Y a vzrastie aj objem dopytu po tovare X, potom ide o nahraditeľné statky, tzv. substitúty. Pre ilustráciu, ak vzrastie cena počítačových zostáv, tak stúpne dopyt po prenosných počítačoch. Ide o tovary s približne rovnakou mierou užitočnosti a možno ich nahradiť. Teda so zvýšením ceny počítačových zostáv vzrastie objem predaných prenosných počítačov. Iný prípad nastáva, keď vzrastie cena tovaru Y a klesne dopyt po tovare X. V tomto prípade ide o doplnkové tovary, tzv. komplementy. Napríklad, ak vzrastie cena klávesníc, tak klesne objem predaných stolných počítačov, pretože klávesnica je nevyhnutným doplnkom počítača. 
Matematické vyjadrenie je
formula_1
Pružnosť (ekonómia)

Pružnosť alebo elasticita je pomer relatívnej infinitezimálnej zmeny závislej premennej (y) k relatívnej infinitezimálnej zmene nezávislej premennej (x). 
Majme funkciu formula_1, pričom i=1-n. Potom je xi-ová pružnosť (elasticita) y-u definovaná ako: 
formula_2
pričom formula_3 je infinitezimálna zmena.
Príklady:
Európska chemická agentúra

Európska chemická agentúra (ECHA) je agentúra Európskej únie, ktorá sídli v Helsinkách a bude riadiť registráciu, hodnotenie, autorizáciu a obmedzovanie chemických látok. 
Agentúra bude tiež poskytovať informácie o chemických látkach a odborné poradenstvo. Prvých 12 mesiacov ECHA budovala svoje organizačné štruktúry, od 1. júna 2008 sa zaoberá pre-registráciami chemických látok.
Kandidátsky zoznam nebezpečných látok.
28. októbra 2008 ECHA zverejnila oficiálny zoznam 15 kandidátskych nebezpečných chemikálií, ktoré budú podliehať autorizácii v podla smernice REACH. , Ide o látky, ktoré sú rakovinotvorné, perzistentné, bioakumulatívne, toxické alebo reprotoxické, napríklad o niektoré ftaláty (DEHP, DBP, BBP) alebo hexabromcyklododekan (HBCD). V júni 2009 ECHA odporúčala 7 prioritných látok k autorizácii.
Fermáta (album)

Fermáta je prvý štúdiový album slovenskej jazz rockovej skupiny Fermáta z roku 1975. Album v roku 1976 vyšiel s odlišným obalom v nemeckom hudobnom vydavateľstve Jupiter Records.
Autorstvo.
Hudba:
Čas

Čas môže byť:
Čas (filozofia)

Čas je dimenzia vystihujúca plynutie, trvanie bytia.
Názory na čas.
Aristoteles.
Čas je podľa Aristotela podmienka pohybu. Je to miera pohybu podľa zásady "predtým a potom". Miera všetkého pohybu, ktorá sa orientuje podľa pohybu planét. Čas je tam, kde je skôr a neskôr. Tak ako sa priestor viaže na skutočné bytie vecí tak sa zasa čas viaže na jeho pohyb: čas je niečím na pohybe.
Antický atomizmus.
Podľa antického atomizmu čas a pohyb považovali atomisti za zložený z atómov, a to asi pretože presun musel u nich znamenať vždy vlastne preskok z jednej elementárnej pozície do druhej, čo vedie k pojmu elementárneho časového intervalu (nemožno rozoznať menší časový interval ako
ten, v ktorom sa odohrá jediný taký preskok) a k pojmu maximálnej rýchlosti (tej, ktorou sa pohybuje teliesko, ktoré v každom nasledujúcom okamihu prechádza ďalším a ďalším priestorovým elementom, zatiaľ čo všetky ostatné stupne rýchlosti znamenajú zotrvávavnie v nasledujúcich elementoch počas
viacerých časových elementov).
Fyzika.
Čas je vo fyzike charakteristika hmotných objektov určujúca následnosť udalostí.
Kant.
Čas je podľa Kanta apriórna nazeracia forma, čisto formálna podmienka poznania, ktoré zabezpečuje jeho všeobecnosť a nevyhnutnosť. Čas je čistým obrazom všetkých predmetov zmyslov vôbec.
Pieseň z hôľ

Pieseň z hôľ je druhý štúdiový album slovenskej jazz rockovej skupiny Fermáta z roku 1976. Album nesie podtitul v angličtine "Song From Ridges".
Autorstvo.
Hudba: